秘密國家警察

秘密國家警察係納粹德國嗰陣時嘅秘密警察，由黨衛隊控制。佢哋成立初期係一個秘密警察組織，後來又加入咗好多黨衛隊嘅成員，一齊去做「最終解決方案」。

1933年春，希特拉出任威瑪共和國總理，而赫爾曼·戈林就接管普魯士警察局。戈林就喺1933年4月26號成立政治警察組織秘密國家警察，核心成員係普魯士警察。

1934年，喺希特拉嘅調停下，希姆萊嘅黨衛隊接管咗「蓋世太保」呢個秘密國家警察組織。

二次大戰爆發之後，大量秘密國家警察跟住德國國防軍去到佔領區，係嗰度組織咗好多隊輔警部隊，而呢啲輔警部隊全部都係聽嗮秘密國家警察支笛，成為組織嘅其中嘅一部分。秘密國家警察有「預防性逮捕權」。喺納粹德國時期，有成千上萬嘅共產黨、左派、社會民主黨、異見人士同猶太人之類嘅人，喺未經過法律程序之下俾蓋世太保捉去集中營，而其中大部人都有受到拷問、虐待，或者直接拎去打靶。

納粹德國
秘密警察
情報機構